CELEX: 32005D0197
Language: da
Date: 2005-03-09 00:00:00
Title: 2005/197/EF: Kommissionens beslutning af 9. marts 2005 om godkendelse af den tekniske handlingsplan for 2005 til forbedring af landbrugsstatistikken (meddelt under nummer K(2005) 531)

11.3.2005   
            
            
               DA
            
            
               Den Europæiske Unions Tidende
            
            
               L 65/30
            
         
      KOMMISSIONENS BESLUTNING
   
   af 9. marts 2005
   om godkendelse af den tekniske handlingsplan for 2005 til forbedring af landbrugsstatistikken
   (meddelt under nummer K(2005) 531)
   (2005/197/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 96/411/EF af 25. juni 1996 om forbedring af Fællesskabets landbrugsstatistik (1), særlig artikel 4, stk. 1, og artikel 6, stk. 2, og
   ud fra følgende betragtninger:
   
               (1)
            
            
               I henhold til beslutning 96/411/EF opstiller Kommissionen hvert år en teknisk handlingsplan for landbrugsstatistik.
            
         
               (2)
            
            
               I henhold til beslutning 96/411/EF finansierer Fællesskabet en del af de udgifter, som den enkelte medlemsstat har i forbindelse med tilpasningen af de nationale landbrugsstatistiske systemer og i forbindelse med det forberedende arbejde vedrørende de foranstaltninger, der skal gennemføres på områder af ny eller voksende interesse, som indgår i en teknisk handlingsplan.
            
         
               (3)
            
            
               Det er væsentligt at forbedre oplysningerne om landbrugsbedrifternes struktur med henblik på gennemførelsen af Fællesskabets politikker på området.
            
         
               (4)
            
            
               Der er behov for at konsolidere det landbrugsstatistiske system og at fortsætte det arbejde, som er blevet iværksat ved de tidligere handlingsplaner. Statistiske landbrugsbedriftsregistre, som er en forudsætning for at kunne foretage landbrugsundersøgelser, og som volder de fleste medlemsstater store vanskeligheder, er denne gang hovedområdet for årets handlingsplan.
            
         
               (5)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité —
            
         VEDTAGET FØLGENDE BESLUTNING:
   Artikel 1
   Den tekniske handlingsplan for 2005 til forbedring af landbrugsstatistikken (Tapas 2005), som er anført i bilaget, vedtages.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 9. marts 2005.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EFT L 162 af 1.7.1996, s. 14. Senest ændret ved Europa-Parlamentets og Rådets beslutning nr. 787/2004/EF (EUT L 138 af 30.4.2004, s. 12).
   
      BILAG
      TEKNISK HANDLINGSPLAN FOR 2005 TIL FORBEDRING AF LANDBRUGSSTATISTIKKEN
      (TAPAS 2005)
      De foranstaltninger, der er omfattet af den tekniske handlingsplan for 2005 til forbedring af landbrugsstatistikken, sigter mod at udvikle og forbedre statistikken inden for følgende områder:
      
                  a)
               
               
                  Statistiske landbrugsbedriftsregistre
               
            
                  b)
               
               
                  undersøgelser af små landbrugsbedrifter (små enheder).
               
            Kommissionen yder finansiel støtte til de projekter, der gennemføres som led i disse foranstaltninger. Bidraget pr. medlemsstat vil ikke overstige de beløb, der er anført i tabel A.
      De foranstaltninger, medlemsstaterne forelægger, skal vedrøre:
      1)   Statistiske landbrugsbedriftsregistre
      Det er nødvendigt at have adgang til et opdateret register over landbrugsbedrifter, da det danner basis for et sammenhængende og integreret landbrugsstatistisk system og samtidig er et værktøj til at kombinere landbrugsoplysninger med oplysninger om andre erhvervssektorer, hvis registret koordineres med nationale virksomhedsregistre.
      Et brugbart register udgør en grundlæggende ramme for udtagning af stikprøver. Såfremt registret er fuldstændigt og indeholder relevante oplysninger, kan det danne grundlag for en effektiv stikprøvemetode med f.eks. stratificering efter størrelse, landbrugsbedriftens art samt dens beliggenhed. Et sådant register ville endda kunne rejse tvivl om, hvorvidt udtømmende landbrugstællinger er omkostningseffektive. Registrene indeholder endvidere brugbare oplysninger om landbrugsbedrifternes demografi.
      Et harmoniseret register vil samtidig give mulighed for at foretage stikprøver og undersøgelser inden for EU, hvilket vil give pålidelige skøn på EU-plan samt begrænse respondenternes indberetningsbyrde betydeligt.
      2)   Undersøgelser af små enheder
      »Små enheder« har stor betydning for så vidt angår deres antal og andel i landbrugets produktion, især i de nye medlemsstater. I nogle af disse lande indgår de små enheder ikke altid i tilstrækkeligt omfang i landbrugsundersøgelserne, og dette vil kunne medføre, at et stort antal enheder, som producerer landbrugsprodukter, ikke indgår i statistikken.
      Inden for rammerne af Tapas 2005-aktionerne vedrørende små enheder forventer Eurostat svar på bl.a. følgende spørgsmål:
      Hvorledes skal små enheder defineres?
      Hvilke minimumsgrænser skal der opstilles for at optage sådanne enheder i statistiske landbrugsbedriftsregistre?
      I hvilket omfang skal små enheder, som er optaget i registrene, indgå i undersøgelserne (mht. hyppighed og karakteristika)?
      Tabel A
      TEKNISK HANDLINGSPLAN FOR 2005
      EU-25
      Fællesskabets maksimale bidrag til omkostningerne
      
                  (1000 EUR)
               
            
                  Land
               
               
                  Landbrugsbedriftsregister
               
               
                  Små enheder
               
               
                  I alt
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  I alt
               
               
                  1 682 849
               
               
                  215 183
               
               
                  1 898 032